 ****

**Javni poziv malim i srednjim preduzećima**

**za iskazivanje interesa za učešće u programu zapošljavanja**

**kroz obuku i prekvalifikaciju korisnika Programa za oporavak od poplava – stambeno zbrinjavanje u 2019. godini**

novembar, 2018. godine

Sadržaj

[1.1 Uvodne napomene 3](#_Toc529871675)

[1.2 Ciljevi Javnog poziva za iskazivanje interesa i očekivani rezultati 4](#_Toc529871676)

[1.3 Vrste programa obuke i prekvalifikacije 4](#_Toc529871677)

[1.4 Finansiranje programa obuke i prekvalifikacije 4](#_Toc529871678)

[1.5 Pregled strukture nezaposlenih korisnika po stručnoj spremi i JLS 4](#_Toc529871679)

[2. Pravila javnog poziva za iskazivanje interesa 6](#_Toc529871680)

[2.1 Podnosioci prijedloga 6](#_Toc529871681)

[2.2 Kategorizacija prihvatljivih troškova 6](#_Toc529871682)

[3. Načini podnošenja prijAVA i njihova evaluacija 7](#_Toc529871683)

[3.1 Sadržaj prijave 7](#_Toc529871684)

[3.2. Način iskazivanja interesa 8](#_Toc529871685)

[3.3. Krajnji rok za iskazivanje interesa 8](#_Toc529871686)

[3.4. Dodatne informacije 8](#_Toc529871687)

[3.5. Evaluacija i odabir 8](#_Toc529871688)

[4. Obavijest o rezultatima poziva za iskazivanje interesa 10](#_Toc529871689)

**1. Informacije o JAVNOM pozivu za iskazivanje interesa**

## Uvodne napomene

Program za oporavak od poplava – stambeno zbrinjavanje, koji finansira Evropska unija (EU), a implementira UNDP BiH u partnerstvu sa nevladinim organizacijama Arbeiter-Samariter-Bund (ASB), Hilfswerk International Austria (HWA) te Međunarodnom organizacijom za migracije (IOM), pokrenut je u septembru 2017. godine. Program predstavlja nastavak aktivnosti koje provodi EU na polju sanacije šteta uzrokovanih elementarnim nepogodama koje su BiH pogodile 2014. godine, sa fokusom na trajno stambeno zbrinjavanje i ekonomsko osnaživanje žrtava poplava i klizišta. Po završetku odabira korisnika stambene komponente Programa kroz koju će biti osigurano trajno stambeno zbrinjavanje za više od 2,700 osoba, provedena je sveobuhvatna analiza potreba odabranih domaćinstava kako bi se kreirale intervencije pomoći s ciljem njihovog ekonomskog osnaživanja. Programom su osmišljene različite mjere podrške zavisno od identifikovanih potreba i mogućnosti domaćinstava, između ostalog i zapošljavanje u privatnom sektoru kroz programe obuke i prekvalifikacije.

Analizom je identifikovano 69 nezaposlenih osoba (30 u FBiH i 39 u RS) koji su aktivni tražioci posla i za koje je predviđeno da se kroz obuku i prekvalifikaciju u saradnji sa zainteresovanim subjektima iz privatnog sektora osposobe za rad i zaposle u trajanju od minimalno 24 mjeseca.

Paralelno sa identifikacijom korisnika programa za podršku u zapošljavanju, Program je proveo analizu postojećih privrednih subjekata i lanaca vrijednosti na području 44 partnerske JLS i u određenom broju susjednih JLS. Kroz analizu su identificirani lanci vrijednosti koji imaju najveći potencijal za rast, kroz povećanje izvoza, te stvaranje radnih mjesta, kao i privredni subjekti koji imaju poteškoće sa pronalaskom adekvatne radne snage. Evidentan je masovan odlazak radno sposobnog stanovništva iz BiH u zemlje EU, te vrlo niska stopa kvalifikovane radne snage, koja zbog manjka znanja i vještina ne uspijeva nositi razvoj privrede.

Struktura nezaposlenih osoba unutar analiziranih domaćinstva je sljedeća: u najvećem broju od 20 JLS u FBiH dominira populacija koja se deklariše kao nezaposlena, njih 313 (31%) i domaćice kojih je 140 (14%), a unutar ovih kategorija dominiraju osobe sa završenom osnovnom školom (58%), osobe sa SSS (III stepen – 19%), osobe sa SSS (IV stepen – 14%), te osobe bez formalnog obrazovanja (10%). Kod korisnika u 24 JLS u RS također dominira populacija koja se deklariše kao nezaposlena, njih 582 (32%) i domaćice kojih je 218 (12%) od čega najveći broj ima završenu osnovnu školu (48%), dok je 9% svih članova bez završene osnovne škole, a 39% članova ima završenu srednju školu.

Nakon provedenih intervjua sa više od 50 privrednih subjekata (iz raznih industrija kao što su drvno-prerađivačka industrija, metalni sektor, sektor tekstila, kože i obuće, građevinski sektor, poljoprivredno-prehrambena industrija, itd.) zaključeno je da svi anketirani subjekti imaju potrebu i interes za zapošljavanjem kvalificirane/polukvalificirane/nekvalificirane radne snage, koju je u većini slučajeva potrebno obučavati za obavljanje radnih zadataka, što je moguće izvršiti internom obukom ili obukom/certifikacijom u obrazovnim institucijama ili centrima za edukaciju. Uzrok relativno malog broja korisnika koji su prijavljeni i predloženi za paket prekvalifikacija/dokvalifikacija/obuka sa ciljem zapošljavanja upravo jeste obrazovna struktura populacije, društveni status, ali i starosna struktura nezaposlene muške i ženske populacije.

## 1.2 Ciljevi Javnog poziva za iskazivanje interesa i očekivani rezultati

MSP koja su registrirana na području partnerskih ili susjednih JLS, ili imaju ispostave ili poslovne jedinice na području partnerskih ili susjednih JLS, se pozivaju da iskažu svoj interes te predlože projekte za obuku i zapošljavanje potrebne radne snage, a koje planiraju implementirati u 2019. godini. Cilj ove intervencije je da korisnici kroz programe obuke i prekvalifikacije steknu znanja i vještine koje su neophodna kako bi se zaposlili kod poznatog poslodavca.

Kroz provedbu navedene podrške u 2019. godini očekuju se sljedeći kumulativni rezultati:

* 69 korisnika Programa su uspješno završili program obuke ili prekvalifikacije tokom 2019. godine;
* 69 korisnika Programa su potpisali ugovor o radu sa MSP koja su odabrana kroz ovaj Javni poziv u trajanju od minimalno 24 mjeseca.

## 1.3 Vrste programa obuke i prekvalifikacije

Planirane su dvije vrste obuke i prekvalifikacije s ciljem zapošljavanja ciljane populacije koju čine 69 korisnika Programa:

1. Interni program obuke

Obuka se odvija po internom programu kod malog ili srednjeg preduzeća (MSP) koje je odabrano putem ovog Javnog poziva. Polaznicima koji uspješno završe program, MSP izdaje potvrdu ili uvjerenje o završenoj obuci, te ih upošljava u skladu sa zakonskom regulativom na period od minimalno 24 mjeseca.

1. **Eksterni program obuke kroz centre za obuku ili prekvalifikaciju**

Eksterni program obuke ili prekvalifikacije podrazumijeva provođenje obuke u centru ili ustanovi za obuku ili prekvalifikaciju. Polaznicima koji uspješno završe program, bit će izdati certifikati/potvrde o prekvalifikaciji. Korisnici se osposobljavaju za rad u MSP koja su putem ovog Javnog poziva odabrana za ovu vrstu intervencije, te ih MSP upošljava u skladu sa lokalnom zakonskom regulativom na period od minimalno 24 mjeseca.

## 1.4 Finansiranje programa obuke i prekvalifikacije

Program za oporavak od poplava - stambeno zbrinjavanje će osigurati **do 5.000,00 BAM po osobi** (bez PDV-a) za internu ili eksternu obuku ili prekvalifikaciju. Samo korisnici Programa za oporavak od poplava- stambeno zbrinjavanje mogu biti uključeni u program obuke ili prekvalifikacije odnosno zapošljavanja. Program obuke i prekvalifikacije ne može trajati duže od šest (6) mjeseci, a najkasnije do 30.06.2019. godine.

## 1.5 Pregled strukture nezaposlenih korisnika po stručnoj spremi i JLS

U tabeli ispod je predstavljena distribucija korisnika po JLS kao i njihova stručna sprema, iako je većina korisnika sa SSS iskazala spremnost da se obuči ili prekvalifikuje za druge vrste poslova, a često su u svom dosadašnjem radnom vijeku radili druge poslove koji nisu vezani za njihove stručne kvalifikacije.

MSP koja budu odabrana ovim Javim pozivom će dobiti detaljan uvid u stručnu spremu i druge kvalifikacije koje posjeduju korisnici Programa.



# 2. Pravila javnog poziva za iskazivanje interesa

Pravila Javnog poziva za iskazivanje interesa definišu kriterije i zahtjeve koje prijedlozi projekata moraju zadovoljiti kako bi bili uzeti u obzir za finansiranje.

## 2.1 Podnosioci prijedloga

MSP mogu da podnesu prijedloge za projekte obuke za potrebnu radnu snagu isključivo samostalno. Prijave više pravnih subjekata kroz jedan prijedlog neće biti uzete u obzir.Samo onaMSP koja budu odabrana putem ovog Javnog poziva će biti odgovorna za realizaciju projekta uključujući i finansijske obaveze (isplata plata, doprinosa i drugih davanja propisanih zakonskim odredbama).

MSP podnosioci prijedloga projekata trebaju ispunjavati sljedeće uslove:

1. Da su registrirane ili imaju registriranu ispostavu ili poslovnu jedinicu na području partnerskih ili susjednih JLS,
2. Da imaju stabilnu tržišnu uvezanost za svojim kupcima i dobavljačima,
3. Da su ostvarile pozitivan poslovni rezultat u 2017. godini,
4. Da imaju potvrde izdate od strane nadležnih organa o redovnom plaćanju poreza i drugih davanja, uključujući i one prema uposlenicima (zaključno sa 31.10.2018.).

## 2.2 Kategorizacija prihvatljivih troškova

Prilikom pripreme budžeta projektnog prijedloga, podnosioci treba da znaju da se u budžet mogu uključiti samo prihvatljivi direktni troškovi: i) neophodni za implementaciju predložene obuke/prekvalifikacije; ii) realni, opravdani i mjerljivi; iii) koji će nastati tokom implementacije projekta.

Prihvatljivi troškovi su:

* Troškovi nabavke sitnog alata i opreme koji su potrebni za obuku ili navedeno radno mjesto;
* Troškovi repromaterijala utrošenog tokom obuke;
* Troškovi obuke ili prekvalifikacije u centru za formalno ili neformalno obrazovanje.

Neprihvatljivi troškovi koji se ne mogu uključiti u budžet su:

* Plate, doprinosi i druga davanja uposlenicima;
* Dugovanja i rezerve za gubitke ili dugovanja;
* Certifikacija;
* Dugovanja po kamati;
* Troškovi režija (voda, struja, grijanje, internet i sl.);
* Troškovi amortizacije;
* Studijske posjete, međunarodni putni troškovi;
* Stavke već finansirane u sklopu nekog drugog projekta.
* Troškovi leasinga, dugovi i kamate na dug;
* Porezi;
* Nabavka polovnih mašina i opreme;
* Troškovi jamstava, bankovne naknade slični izdaci;
* Troškovi konverzije, nadoknada ili gubici prilikom konverzije valuta;
* Kreditiranje trećih osoba.

Budžet koji uključuje neprihvatljive troškove se neće smatrati validnim te će takva aplikacija biti isključena iz daljnje evaluacije.

**2.3 Dodjela podrške**

Nakon provedenog procesa evaluacije zaprimljenih prijava, sa odabranim MSP će biti potpisani ugovori o finansiranju obuke, u skladu sa UNDP-ovim pravilima i procedurama. Kada je riječ o modalitetu isplate sredstava, kod provedene interne obuke UNDP će refundirati nastale prihvatljive troškove odabranim MSP nakon uspješno provedenog programa obuke i prekvalifikacije, te sklapanja ugovora o zasnivanju radnog odnosa sa korisnicima, nakon što MSP dostavi UNDP-u odgovarajući izvještaj uz sljedeću prateću dokumentaciju:

* Dokaze o provedenoj nabavci sitnog alata ili repromaterijala (kopije faktura i otpremnica, bankovne izvode iz kojih su vidljive uplate dobavljačima, registar stalnih sredstava i sl.);
* Dokaze o utrošku ili korištenju nabavljene opreme ili repromaterijala (fotografije, evidencijske liste i sl.);
* Dokaze o provedenoj obuci (evidencija prisustva, izvještaji i sl.) te potvrda ili uvjerenje o završenoj obuci i strukovnom usavršavanju;
* Dokaz o zasnivanju radnog odnosa sa korisnikom Programa (ugovor o radu, lista uposlenih radnika iz Poreske uprave);
* Potvrda o isplati prve plate (plastna lista).

UNDP će pokriti gore navedene troškove nastale tokom obuke/prekvalifikacije samo za one korisnike koji uspješno završe obuku te sa kojima MSP sklopi ugovor o radu.

Kod eksterne obuke ili prekvalifikacije UNDP će izvršiti direktno plaćanje pružaocu usluge tj. centru za obrazovanje, a prije toga MSP je dužan dostaviti UNDP sljedeće:

* Ponudu za obuku ili prekvalifikaciju na ime MSP za radno mjesto na koje će se uposliti korisnik Programa nakon uspješno završene prekvalifikacije. Ponuda treba da sadrži informacije o cijeni obuke, trajanju (broj dana i radnih sati), kratki opis programa obuke, kvalifikacije, znanja i vještine koje se stiču, te vrsta certifikata koji se izdaje na ime polaznika po završetku obuke;
* Listu referenci centra ili ustanove za formalno i neformalno obrazovanje za iste i slične programe obuke koje su provedene u zadnje tri godine, te ostale licence ili certifikate ukoliko je relevantno;
* Pismo namjere ispred MSP da će sklopiti ugovor o radu za polaznikom/polaznicima koji uspješno završe prekvalifikaciju.

Ugovorom o finansiranju obuke korisnika koji se potpisuje između odabranog MSP i UNDP-a, MSP se obavezuju da svakog korisnika, tokom ili nakon uspješno završenog ciklusa obuke, uredno prijavi poreskoj upravi, s njim potpiše ugovor o radu, te mu redovno isplaćuje plate i pripadajuće poreze i doprinose u periodu od minimalno 24 mjeseca. Ugovorom o finansiranju obuke korisnika će se regulisati prava i obaveze, kao i postupanja u različitim situacijama koje se mogu pojaviti prilikom provođenja ovog ugovora.

# 3. Načini podnošenja prijAVA i njihova evaluacija

Prijave trebaju biti dostavljene u formi koju propisuje ovaj poziv, uključujući sve tražene priloge. Evaluacija prijava će se vršiti u dva koraka, pri čemu je prvi korak administrativna provjera, a drugi tehnička evaluacija u odnosu na postavljene kriterije.

## 3.1 Sadržaj prijave

Prijava treba da sadrži sljedeće dokumente:

1. **POPUNJEN OBRAZAC sa PRIJEDLOGOM PROGRAMA OBUKE (PRILOG I) – *POTPISANI ORIGINAL*;**
2. **Prijedlog budžetA (PRILOG II) – *POTPISANI ORIGINAL*;**
3. **PLAN OBUKE (PRAVILNIK O OBUCI, ukoliko postoji) –*KOPIJA*;**
4. **Kopija registracije preduzeća (prva i posljednja registracija) –*KOPIJA*;**
5. **bilans stanja i USPJEHA ZA 2016. I 2017. GODINU –*KOPIJE*;**
6. **PoreskA uvjerenjA o izmirenim obavezama (DIREKTNI I INDIREKTNI POREZI) kojA niSU starijA od tri mjeseca od dana isteka roka za podnošenje prijave na ovaj javni poziv – *ORIGINALI ILI OVJERENE KOPIJE;***
7. **Popis uposlenih ovjeren od strane Zavoda za PIO/MIO TJ. PORESKE UPRAVE NE STARIJI OD JEDNOG MJESECA OD DANA ISTEKA ROKA ZA PODNOŠENJE PRIJAVE NA OVAJ JAVNI POZIV – *ORIGINAL ILI OVJERENA KOPIJA;***
8. **Popis MSP i/ili KUPACA s kojima je podnosioc zahtjeva komercijalno uvezan tokom 2017. I 2018. godine – *POTPISANI ORIGINAL.***

Prijave se podnose na jednom od službenih jezika Bosne i Hercegovine. Rukom pisani prijedlozi neće biti prihvaćeni. Nepotpune prijave se neće uzeti u razmatranje.

## 3.2. Način iskazivanja interesa

Popunjen obrazac prijedloga, budžet i prateću dokumentaciju potrebno je dostaviti uvezane u jednom (1) originalnom primjerku u A4 formatu.

Na koverti je potrebno naznačiti naziv Javnog poziva za koji se aplicira: **„Javni poziv malim i srednjim preduzećima za iskazivanje interesa za implementiranje projekata obuke ili prekvalifikacije za potrebnu radnu snagu uz podršku Programa za oporavak od poplava – stambeno zbrinjavanje u 2019. godini.“**

Nadalje, na koverti je potrebno naznačiti i puni naziv i adresu podnosioca prijave, te naglasiti slijedeće: **„Ne otvarati prije zvaničnog otvaranja“**.

Prijave moraju biti dostavljene u zatvorenoj koverti preporučenom poštom, kurirskom poštom ili lično na sljedeću adresu:

**Razvojni program Ujedinjenih nacija (UNDP)**

**Program oporavka od poplava – stambeno zbrinjavanje**

**UN HOUSE**

**Zmaja od Bosne bb**

**71 000 Sarajevo**

Prijave dostavljene drugim putem (npr. putem faksa ili email-a), neće biti uzete u razmatranje.

## 3.3. Krajnji rok za iskazivanje interesa

Krajnji rok za podnošenje prijava je srijeda, **05.12.2018. godine do 12:00 sati.** Prijave podnesene nakon isteka roka se neće uzeti u razmatranje.

## 3.4. Dodatne informacije

Sva dodatna pitanja u vezi ovog poziva se mogu dostaviti putem elektronske pošte ili faksa, najkasnije u roku od **7 dana** prije isteka roka za podnošenje prijava, sa naznačenim nazivom Javnog poziva u predmetu poruke, i to na sljedeću e-mail adresu: [registry.ba@undp.org](mailto:registry.ba@undp.org) ili faks: 033 552 330.

## 3.5. Evaluacija i odabir

Podnesene prijave će provjeravati i ocjenjivati Komisija za evaluaciju, sastavljena od predstavnika UNDP-a. Sve dostavljene prijave će se ocjenjivati u dva koraka, u skladu sa ispod propisanim kriterijima, pri čemu je prvi korak eliminatoran, dok se u drugom koraku ocjenjuje kvaliteta podnesenog prijedloga i kapaciteti MSP za njegovu realizaciju.

**KORAK 1. OTVARANJE PRISTIGLIH PRIJAVA I PROVJERA NA OSNOVU ADMINISTRATIVNIH I KVALIFIKACIONIH KRITERIJA**

U sklopu prvog koraka, po prijemu i otvaranju prijava, vrši se preselekcija pristiglih prijava na osnovu administrativnih i kvalifikacionih kriterija koji su ujedno i eliminatorni.

Ukoliko nisu zadovoljeni eliminatorni kriteriji te ukoliko je odgovor na jedno od pitanja ispod „NE“, prijedlog projekta neće biti dalje razmatran.

|  |  |  |  |
| --- | --- | --- | --- |
| **ELIMINATORNI KRITERIJI** | | | |
| **Administrativna evaluacija:** |  | **DA** | **NE** |
| Prijedlog je dostavljen u utvrđenom roku |  |  |  |
| Ispunjen obrazac prijedloga za programe obuke ili prekvalifikacije za potrebnu radnu snagu |  |  |  |
| Lista i struktura upražnjenih radnih mjesta i popunjen budžet u traženom formatu |  |  |  |
| Kopija registracije MSP (prva i posljednja registracija) |  |  |  |
| Bilansi stanja i uspjeha za 2016. i 2017. |  |  |  |
| Poresko uvjerenje o izmirenim obavezama (direktni i indirektni porezi) koji nisu stariji od tri mjeseca od dana isteka ovog Javnog poziva |  |  |  |
| Popis uposlenih ovjeren od strane Zavoda za PIO/MIO tj. Poreske uprave ne stariji od jednog mjeseca od dana isteka roka za podnošenje prijave na ovaj javni poziv |  |  |  |
| **Kvalifikaciona evaluacija:** |  | **DA** | **NE** |
| Predviđene obuke i prekvalifikacije za potrebnu radnu snagu će obezbijediti zapošljavanje osoba koji su prošli obuku sufinansiranu kroz Program |  |  |  |
| Predloženi programi obuke i prekvalifikacije će biti završeni najkasnije do 30.06.2019. godine |  |  |  |

**KORAK 2. EVALUACIJA PRIJEDLOGA**

Dalja evaluacija prijava koje su prošle administrativnu provjeru i ispunjavaju eliminatorne kriterije, uključuje ocjenu relevantnosti, učinkovitosti te održivosti, a sve u skladu sa sljedećim kriterijima za ocjenjivanje:

**Evaluacijska ljestvica**

|  |  |  |
| --- | --- | --- |
| **DODATNI KRITERIJI** |  | **Maksimalan broj bodova** |
| Netto plata za radno mjesto na koje MSP planira uposliti UNDP korisnika, u odnosu na prosječnu neto platu za BiH za august 2018. godine (888,00 KM)[[1]](#footnote-1) iznosi:   * Preko 100% * Od 81 do 100 % * Od 71 do 80% * Od 51% do 70% * Do 50% * Napomena: netto plata ne može biti niža od zakonom definisane minimalne netto plate u FBiH, odnosno RS. |  | 50  30  20  10  5 |
| MSP ima rast prihoda u 2017. godini u odnosu na 2016. godinu za:   * Više od 20% * Od 10% do 20% * Do 9% |  | 20  10  5 |
| MSP ima Pravilnik o obuci |  | 10 |
| Broj komercijalnih veza sa kupcima i dobavljačima i drugim MSP u 2017. i 2018. godini:   * Preko 15 komercijalnih veza * Od 6 do 15 komercijalnih veza * Do 5 komercijalnih veza |  | 20  15  10 |
| **Maksimalan broj bodova:** |  | **100** |

Nakon ocjenjivanja prijedloga u skladu sa navedenim kriterijima, definira se ranglista u skladu sa ostvarenim brojem bodova.

# 4. Obavijest o rezultatima poziva za iskazivanje interesa

Aplikanti će biti pismeno obaviješteni o rezultatima poziva. Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| Objava poziva | 15.11.2018. |
| Krajni rok za dodatne upite i pojašnjenja | 29.11.2018. |
| Rok za podnošenje prijedloga | 06.12.2018. |
| Obavijest o konačnim rezultatima poziva | 17.12.2018. |
| Potpisivanje ugovora sa odabranim MSP | 20.12.2018. |

1. <http://www.bhas.ba/> [↑](#footnote-ref-1)